หาดสวนสนประดิพัทธ์และเขาตะเกียบ
**สวนสนประดิพัทธ์** หรือเรียกสั้น ๆ ว่า "สวนสน" เป็นสถานที่พักผ่อนที่ตั้งอยู่ในตำบลหนองแก อำเภอหัวหิน จังหวัดประจวบคีรีขันธ์ เป็นชายหาดเงียบสงบที่ขนานกับแนวสนประดิพัทธ์ เดิมเป็นพื้นที่ในความรับผิดชอบของศูนย์การทหารราบ ก่อตั้งขึ้นเพื่อให้เป็นสถานพักฟื้นและพักผ่อนของข้าราชการกองทัพบกและครอบครัว ซึ่งเรียกชื่อเป็นทางการว่า "สถานพักฟื้นและพักผ่อนกองทัพบก สวนสนประดิพัทธ์"

ประวัติ
-------

สถานพักฟื้นและพักผ่อนกองทัพบก หรือในที่รู้จักในชื่อสวนสนประดิพัทธ์ มีที่มาจากสนประดิพัทธ์ที่มีปลูกเป็นแนวยาวจำนวนมาก เดิมอยู่ในความรับผิดชอบของกรมป่าไม้ ต่อมาได้โอนให้กองทัพบกให้ใช้ในกิจการทางทหารเป็นโรงเรียนเสนาธิการทหารบก ปัจจุบันได้ปรับปรุงให้เป็นที่พักผ่อนหย่อนใจของข้าราชการกองทัพบก ภายในมีการพัฒนาสวนสนประดิพัทธ์ให้เป็นสถานพักฟื้นและพักผ่อนกองทัพบก เพื่อให้เป็นสวัสดิการของข้าราชการกองทัพบกและข้าราชการทั่วไป และเปิดให้ประชาชนท้วไปใช้บริการด้วย นอกจากนั้นยังพัฒนาให้มีศูนย์พัฒนากีฬากองทัพบก สวนสนประดิพัทธ์ 

สวนสนประดิพัทธ์เป็น 1 ใน 6 สถานพักตากอากาศในความรับผิดชอบของกองทัพบก คือ บางปู จังหวัดสมุทรปราการ, สวนสนประดิพัทธ์แห่งที่ 1 และ 2 จังหวัดประจวบฯ, หาดเจ้าสำราญ มณฑลทหารบกที่ 15 จังหวัดเพชรบุรี, ล้านนา มณฑลทหารบกที่ 33 จังหวัดเชียงใหม่ และสถานพักฟื้นและพักผ่อน มณฑลทหารบกที่ 37 จังหวัดเชียงราย

ปัจจุบัน ในเดือนกุมภาพันธ์ พ.ศ. 2563 ได้มีการเปลี่ยนแปลงรูปแบบการบริหารงานของสถานพักฟื้นและพักผ่อนกองทัพบก สวนสนประดิพัทธ์ จ.ประจวบคีรีขันธ์ จากสวัสดิการภายในเป็นสวัสดิการในเชิงธุรกิจ จากที่จัดทำบันทึกข้อตกลงโครงการการจัดสวัสดิการในเชิงธุรกิจ ร่วมกับกรมธนารักษ์ โดยแบ่งออกเป็น 4 กิจการ (ระยะเวลาของสัญญาตั้งแต่วันที่ 1 เมษายน 2563 – 31 มีนาคม 2566) คือ 

* สถานพักฟื้นและพักผ่อนกองทัพบก สวนสนประดิพัทธ์ แห่งที่ 1
* สถานพักฟื้นและพักผ่อนกองทัพบก สวนสนประดิพัทธ์ แห่งที่ 2
* ศูนย์พัฒนากีฬากองทัพบก สวนสนประดิพัทธ์
* สถานพักฟื้นและพักผ่อนกองทัพบก มณฑลทหารบกที่ 37 (มทบ.37)

ที่ตั้งและการเดินทาง
--------------------

สวนสนประดิพัทธ์ตั้งอยู่บริเวณบ้านหนองแก ตำบลหนองแก อำเภอหัวหิน จังหวัดประจวบคีรีขันธ์ โดยมีเขาตะเกียบคั่นระหว่างหาดหัวหิน และหาดสวนสนประดิพัทธ์ สวนสนประดิพัทธ์มีพื้นที่รวมทั้งสิ้น 1,065 ไร่ 1 งาน 86 ตารางวา ระยะทางห่างจากกรุงเทพ ฯ ประมาณ 190 กม. ห่างจากตัวเมืองหัวหิน 8 กิโลเมตร

* ทิศเหนือ ติดโรงพยาบาลสัตว์มหาวิทยาลัยเกษตรศาสตร์หัวหิน หาดเขาตะเกียบ เขาสนามชัย เขาตะเกียบ
* ทิศใต้ เป็นเขาเต่า และอ่างเก็บน้ำเขาเต่า ที่อยุ่ในอำเภอปราณบุรี จังหวัดประจวบคีรีขันธ์
* ทิศตะวันออก ติดหาดสวนสนประดิพัทธ์ และอ่าวไทย
* ทิศตะวันตก ติดถนนเพชรเกษม (ทางหลวงแผ่นดินหมายเลข 4) ฝั่งตรงข้ามเป็นโรงเรียนนายสิบทหารบก ค่ายโยธินศึกษามหามงกุฎ อุทยานราชภักดิ์

#### ทางราง

สามารถโดยสารรถไฟ โดยมีบริการรถไฟนำเที่ยวสวนสนประดิพัทธ์ ขบวนที่ 911/912 ออกจากสถานีรถไฟหัวลำโพง และหยุดจอดที่สถานีสามเสน, ชุมทางบางซื่อ, บางบำหรุ, ศาลายา, นครปฐม, ชุมทางหนองปลาดุก, ราชบุรี, เพชรบุรี, ชะอำ รวมถึงสถานีรถไฟหัวหินและจอดที่หยุดรถสวนสนประดิพัทธ์โดยเฉพาะ โดยเปิดให้บริการทุกวันเสาร์ วันอาทิตย์ และวันหยุดราชการ (ยกเว้นเทศกาลปีใหม่และสงกรานต์) และยังสามารถโดยสารรถไฟโดยสารธรรมดา ขบวนที่ 255/254 ธนบุรี - หลังสวน - ธนบุรี ซึ่งมีให้บริการทุกวันและจอดทุกสถานี/ที่หยุดรถ 

#### ทางน้ำ

ท่าเรือเฟอร์รี่ หัวหิน - พัทยา (ท่าเรือเขาตะเกียบ) ให้บริการข้ามฟากอ่าวไทย ไปท่าเรือแหลมบาลีฮาย พัทยาใต้ วันละ 1 เที่ยว ใช้เวลาประมาณ 2 ชั่วโมง

อ้างอิง
-------

1. ↑  กระทรวงการท่องเที่ยวและกีฬา สวนสนประดิพัทธ์ เก็บถาวร 2020-10-24 ที่ เวย์แบ็กแมชชีน สืบค้นเมื่อ 31 ธันวาคม 2563.
2. ↑  THE STANDARD กองทัพบกแจงปม สถานพักฟื้น มทบ.37 สร้างจากกำไรกองทุนสวัสดิการฯ ไม่ใช่งบแผ่นดิน ส่งรายได้เข้ากระทรวงการคลัง 15 พฤษภาคม 2563.
3. ↑  ฐานเศรษฐกิจ ทบ.เดินหน้า เอกชนบริหาร"สวนสนประดิพัทธ์" 28 สิงหาคม 2563.
4. ↑  ประจวบทาวน์ สถานพักฟื้นและพักผ่อนกองทัพบก (สวนสนประดิพัทธ์) สืบค้นเมื่อ 1 มกราคม 2564.
5. ↑  หัวหินทาวน์ ตารางเดินเรือเฟอร์รี่ หัวหิน – พัทยา เก็บถาวร 2021-01-20 ที่ เวย์แบ็กแมชชีน สืบค้นเมื่อ 31 ธันวาคม 2563.

แหล่งข้อมูลอื่น
---------------

* แผนที่และภาพถ่ายทางอากาศของ สวนสนประดิพัทธ์
	+ ภาพถ่ายดาวเทียมจากวิกิแมเปีย หรือกูเกิลแมปส์
	+ แผนที่จากลองดูแมป หรือเฮียวีโก
	+ ภาพถ่ายทางอากาศจากเทอร์ราเซิร์ฟเวอร์

พิกัดภูมิศาสตร์: 12°29′53″N 99°58′27″E﻿ / ﻿12.498147°N 99.974203°E﻿ / 12.498147; 99.974203

| * ด
* ค
* ก
จังหวัดประจวบคีรีขันธ์ |
| --- |
| อำเภอ | 
* เมืองประจวบคีรีขันธ์
* กุยบุรี
* ทับสะแก
* บางสะพาน
* บางสะพานน้อย
* ปราณบุรี
* สามร้อยยอด
* หัวหิน

 | ตราสัญลักษณ์จังหวัดประจวบคีรีขันธ์ |
| ประวัติศาสตร์ | 
* สุริยุปราคา 18 สิงหาคม พ.ศ. 2411
* ยุทธการที่ประจวบคีรีขันธ์
* รายชื่อโบราณสถาน

 |
| ภูมิศาสตร์ | 
* แม่น้ำปราณบุรี
* หาดหัวหิน
* อ่าว
	+ น้อย
	+ ประจวบ
	+ มะนาว
* อุทยานแห่งชาติ
	+ กุยบุรี
	+ แก่งกระจาน
	+ เขาสามร้อยยอด
	+ น้ำตกห้วยยาง
	+ หาดวนกร
* ภูเขา
	+ เขาตะเกียบ
	+ เขาธงชัย
	+ เขาสามร้อยยอด

 |
| เศรษฐกิจ | 

|  |  |
| --- | --- |
| คมนาคม | 
* ทางหลวง
	+ 4 (เพชรเกษม)
	+ 37 (ชะอำ–ปราณบุรี)
	+ 326 (เข้าเมืองประจวบคีรีขันธ์)
* ท่าอากาศยานหัวหิน
* ทางราง
	+ สายใต้
	+ สถานีหัวหิน
	+ สถานีประจวบคีรีขันธ์
	+ สถานีบางสะพานใหญ่

 |
| การท่องเที่ยว | 
* หัวหิน
* สวนสนประดิพัทธ์

 |
| ธุรกิจ | 
* รายชื่อห้างสรรพสินค้า
	+ บลูพอร์ต
* ตลาดโต้รุ่งหัวหิน
* ด่านสิงขร

 |

 |
| สังคม | 

|  |  |
| --- | --- |
| การศึกษา | 
* อุทยานวิทยาศาสตร์พระจอมเกล้า
* รายชื่อโรงเรียน

 |
| วัฒนธรรม | 
* ศาลหลักเมือง
* วังไกลกังวล
* อุทยานราชภักดิ์
* รายชื่อวัด
	+ วัดทางสาย
	+ วัดห้วยมงคล
* แย้ลงรู

 |
| กีฬา | 
* สนามกีฬากลางจังหวัดประจวบคีรีขันธ์
* สโมสรฟุตบอล
	+ พีที ประจวบ
	+ หัวหิน ซิตี้

 |
| การเมือง | 
* สมาชิกวุฒิสภา
* สมาชิกสภาผู้แทนราษฎร

 |

 |
| หมวดหมู่ หมวดหมู่ |